# 

# Sjekkliste ved utvikling av redaksjonell personvernpolicy

Tematikk det interne regelverket bør behandle:

**Oppbevaring og utveksling av informasjon:**

* Hvordan oppbevarer vi notatblokker, dokumenter og annet fysisk materiell som inneholder personopplysninger?
* Hvordan skal vi lagre digital informasjon trygt og sikre at ikke utenforstående får tilgang?
* Hvilke regler gjelder for bruk av e-post?
* Vurder kryptering ved oversending av sensitive personopplysninger eller knyttet til saker der kildene skal beskyttes.
* Hvordan beskytter vi mobiltelefoner?
* Har vi mulighet til enkelt å kryptere telefonsamtaler?
* Hvilke systemer bruker vi for sms?
* Har vi databaser eller andre samlinger av store mengder personopplysninger? I så fall trenger vi prinsipper for hvordan disse lagres og hvor lenge informasjonen lagres.

**Redaksjonelle verktøy og prosesser:**

* Har vi individuelle eller felles pålogginger til eksterne tjenester redaksjonen bruker? Hvilke retningslinjer gjelder for passordskifte etc?
* Hvilke rutiner har vi for å sørge for at bare våre nåværende ansatte har tilgang til systemer der vi deler informasjon (planleggingsverktøy, Facebookgrupper mv.)?

**Administrative prosesser:**

* Har vi en sikker tipsordning, med mulighet for anonym og sikker kontakt til redaksjonen?
* Hvordan administrerer vi tips-honorering?
* Hvis vi har felles kildelister, hvordan sikrer vi at disse ikke er tilgjengelig for utenforstående?
* Får deltakere i konkurranser tilstrekkelig informasjon om hvilken informasjon dere samler inn om dem?
* Har vi rutiner for å slette persondata om konkurransedeltakere/innsendere når konkurransen er gjennomført?

**Teknologibruk:**

* Har bedriften en IT-policy? Denne skal følges.
* Hvem kan bestemme at et nytt verktøy skal tas i bruk, og hvordan sikrer vi at vi følger GDPR-reglene?
* Hvilke regler gjelder for backup og eksterne lagringsenheter?
* Hvordan sikrer vi at vi følger reglene når vi utvikler nye løsninger internt?

**Distribusjon av innhold på sosiale medier:**

* Har vi elementer på nettsidene våre som sporer brukerne når de er på andre nettsteder?
* Deler vi data om våre brukere med tredjeparter? Vet vi i så fall at dataene kun bruker til det vi har gitt lov til?

(Utviklet av Ingeborg Volan, nå Dagens Næringsliv, for Polaris-konsernet. Bearbeidet i samarbeid med Norsk Redaktørforening)